NORAKSTS

|  |  |
| --- | --- |
| 28.03.2025. | Nr.4/5 |

###### JELGAVAS VALSTSPILSĒTAS PAŠVALDĪBAS

###### PATVERTŅU IZMANTOŠANAS NOTEIKUMU IZDOŠANA UN

###### INFORMATĪVU ZĪMJU “PATVERTNE” IZVIETOŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 18. punktu un pamatojoties uz 2024. gada 23. septembra Ministru kabineta rīkojumu Nr.763 “Par luminiscējošu informatīvu zīmju “Patvertne” iegādi un uzstādīšanu”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Izdot noteikumus “Jelgavas valstspilsētas pašvaldības patvertņu izmantošanas noteikumi” (pielikumā).

2. Uzdot Jelgavas valstspilsētas pašvaldības iestādei “Jelgavas digitālais centrs” organizēt luminiscējošu informatīvu zīmju “Patvertne” izvietošanu atbilstoši 2024. gada 23. septembra Ministru kabineta rīkojuma Nr.763 “Par luminiscējošu informatīvu zīmju “Patvertne” iegādi un uzstādīšanu” prasībām pie pašvaldībai piederošām ēkām, kuru novērtējums atbilst Valsts ugunsdzēsības un glābšanas dienesta izstrādātajām vadlīnijām par patvertņu minimālajām tehniskajām prasībām.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. martā